ทุ่มหมดหน้าตัก 3.4 แสนล้านบาท
ลุยไฟเปิดประมูล 11 โครงการ หวังกระตุ้นลงทุนไตรมาส 4,นายพีระพล ถาวรสุภเจริญ รองปลัดกระทรวงคมนาคม เปิดเผยความคืบหน้าโครงการลงทุนที่อยู่ระหว่างขั้นตอนการประกวดราคาที่ในไตรมาส 4 จะสามารถเปิดประมูลได้อีก 11 โครงการ วงเงินลงทุน 344,609 ล้านบาท อาทิ โครงการก่อสร้างรถไฟทางคู่ ช่วงประจวบคีรีขันธ์-ชุมพร ระยะทาง 167 กิโลเมตร (กม.) วงเงิน 17,249 ล้านบาท,ขณะที่ในเส้นทางช่วงมาบกะเบา-ชุมทางถนนจิระ ระยะทาง 132 กม. วงเงิน 29,449 ล้านบาท ที่ได้รับความเห็นชอบในร่างทีโออาร์ประกวดราคามาตรฐานแล้ว ก็จะเสนอให้คณะกรรมการ (บอร์ด) การรถไฟแห่งประเทศไทย (ร.ฟ.ท.) พิจารณาวันที่ 18 ต.ค.นี้,สำหรับรถไฟทางคู่อีก 3 เส้นทางคือ ช่วงนครปฐม-หัวหิน ระยะทาง 165 กม. วงเงินโครงการ 20,036 ล้านบาท, ช่วงลพบุรี-ปากน้ำโพ ระยะทาง 148 กม.วงเงิน 24,840 ล้านบาท และ หัวหิน-ประจวบคีรีขันธ์ ระยะทาง 90 กม. วงเงิน 10,301 ล้านบาท ต้องรอให้บอร์ด ร.ฟ.ท.อนุมัติทีโออาร์มาตรฐานและราคากลาง โดย 2 เส้นทางแรกผ่านความเห็นชอบจากคณะกรรมการสิ่งแวดล้อม (อีไอเอ) แล้ว ส่วนเส้นทางที่ 3 กำลังแก้ไขอีไอเอ,นายพีระพลกล่าวว่า รถไฟฟ้าสายสีแดงอ่อน บางซื่อ-พญาไท-มักกะสัน-หัวหมาก และสายสีแดงเข้ม บางซื่อ-หัวลำโพง รวม 25 กิโลเมตร วงเงิน 44,156 ล้านบาท จะเปิดประกวดราคาในเดือน ต.ค.-พ.ย.นี้ ขณะที่ รถไฟฟ้าสายสีม่วง เตาปูน-ราษฎร์บูรณะ 23.6 กิโลเมตร 131,004 ล้านบาท จะเปิดประกวดราคาในต้นปีหน้า และโครงการก่อสร้างทางหลวงพิเศษ ระหว่างเมือง (มอเตอร์เวย์) 2 เส้นทาง คือสายบางปะอิน-สระบุรี-นคร– ราชสีมา ที่เหลืออีก 15 ตอน วงเงิน 30,000 ล้านบาท และสายบางใหญ่-กาญจนบุรี เหลืออีก 16 ตอน วงเงิน 30,000 ล้านบาท จะเปิดประมูลได้ตั้งแต่เดือน ต.ค.นี้.
นายพีระพล ถาวรสุภเจริญ รองปลัดกระทรวงคมนาคม เปิดเผยความคืบหน้าโครงการลงทุนที่อยู่ระหว่างขั้นตอนการประกวดราคาที่ในไตรมาส 4 จะสามารถเปิดประมูลได้อีก 11 โครงการ
พีระพล ถาวรสุภเจริญ,เปิดประมูล,โครงการก่อสร้างรถไฟทางคู่,ประจวบคีรีขันธ์,ชุมพร,ร่างทีโออาร์